A NETFLIX SOROZATA
Mennyire ismerjük a szüleinket?
Például ott az apám.
Mindig is nyitott könyvnek tartottam.
Egy elpuskázott intrikákra és érzelgősködésre hajlamos férfinak.
De diákkorában megvádolták egy gyilkossággal,
ami odafent történt.
Így felmerül a kérdés…
GOTH & GLAMOUR HOLLÓ BÁL 1990
Mi történt valójában azon a viharos éjjelen 32 évvel ezelőtt?
A fiúnál kard volt, és tény, hogy nem voltak jóban.
Nem szeretek pletykálkodni, Walker seriff,
de Morticia Frump tehet az egészről.
Miatta veszekedtek.
Tish!
Mit is mondhatnék, Gomez?
Bilincsbe vernek, gyilkossággal vádolnak…
- Annyira imádlak! - Cara mia!
Na jó, elég volt, Addams! Indulás!
Jól van, mehetünk. Induljunk!
ÜDVÖZÖLJÜK ÖNÖKET A SZÜLŐI HÉTVÉGÉN!
V. FEJEZET „KÉSŐ BÁNAT”
Jaj, a kamaszkori szorongás dögletes bűze!
Életünk legjobb évei voltak, nem igaz, Tish?
Úgy bizony, mi cariño.
Remélem, Wednesday örülni fog nekünk.
Tucatnyi üzenetet hagytam a kristálygömbjén, de nem felelt.
Ne aggódj, bíbor ajkú Ámorom!
Biztos halálosan vár már minket!
Na, menjünk már!
A Nevermore menedéket biztosít gyermekeink számára,
ahol úgy tanulhatnak és fejlődhetnek,
hogy nem számít, kicsodák vagy micsodák.
Tudom, hogy sokan hallottak
az egyik tanulónkkal kapcsolatos sajnálatos esetről,
de örömmel jelentem, hogy Eugene már jobban van,
és várhatóan teljesen felépül.
Foglalkozzunk hát a jóval,
hogy ez a szülői hétvége igazán csodálatos lehessen!
Jobban van?
Mármint kómában.
Jártál nála?
A barátja vagy.
- Miattam van kórházban. - Az nem a te hibád.
A szörny egy hete nem támadt senkire.
Talán elijesztetted végre.
Vagy elbújt, hogy megússza ezt a hétvégét.
Azt nézd! Van, ami sohasem változik.
Pestismaszkot kellett volna húznom.
Nézd meg az én családomat!
Igazi toxikus falkaszellem.
Fél perc, és előkerülnek anyám ítélkező karmai.
Essünk túl rajta!
Hát itt van!
Úgy hiányzott a vádló tekinteted és a fiatalos fintorod!
Hogy vagy, kis esőfelhőm?
Azt hittem, Izé minden lépésemről beszámol.
Szinte azonnal lelepleztem silány ármányotok.
És hogy van a kisöreg?
Megvan még minden ujja?
Nyugi, nem törtem el egyiket sem.
Egyelőre.
Mesélj el mindent!
Mióta kiraktatok itt, vadásztak rám, kísértettek,
és megpróbáltak meggyilkolni.
Jaj, úgy imádom a Nevermore-t!
Enid!
Hadd nézzelek meg!
- Egy aligátor, két aligátor… - Nem gyantáztál?
Három másodperc! Új rekord!
Jól érzed magad? Cseppet vérszegénynek tűnsz.
Elég vörös húst eszel?
Téged is jó látni, anya.
Téged is, apa.
Nem tudom, meddig bírom még a családi közösködést.
Elfelejtettél bocsánatot kérni, hogy bunkó voltál a hétvégén.
Bocsánat a bálon történtekért.
Hiba volt, hogy szirénénekre kértelek.
Gondolom, apád idén sem jött el.
Ja.
Reggel üzente meg. Neked?
Gabrielle az első napom óta nem járt itt.
Biztos napozik valahol a Seychelle-szigeteken.
Édes lányom!
Eljöttem.
A világért sem hagytam volna ki.
Úgy tűnik, félreismerted.
NEVERMORE-I ÉVKÖNYV 1991
A régi évkönyvünk!
Több mint 20 éve nem láttam!
Olyan jól éreztük magunkat, ugye, Larissa?
Volt, aki jobban, mint mások.
Ugyan, ne szerénykedj!
Te mindig kitűntél a társaságban.
Mint egy fenséges mamutfenyő.
Ezek szerint te volnál a favágó.
Mindig is rajongtam a csípős humorodért!
Emlékszel a duettünkre a Napfordulós Tehetségkutatón?
Halálosan jól adtad elő Judy Garlandet.
Tényleg gyilkosul hangzik.
Eltűnt a képem.
Csakugyan? Különös.
Kölcsönadnád a hétvégére?
Jó lenne kicsit nosztalgiázni Gomezzel.
Na jó. Térjünk is rá az aktuális kérdésre!
Sajnos Wednesday beilleszkedése nem mentes a zökkenőktől.
Mert viszolygok az iskolát belengő tisztességtelen és hazug légkörtől.
Lásd a szörnyet, ami megölte Rowant és kórházba juttatta Eugene-t.
Bár úgy hallom, már „jobban van”.
Mindig is őszinteségre neveltük Wednesdayt.
Megesik, hogy sebet ejt az éles nyelve.
A pszichiátere szerint nem igazán nyitott a terápiára.
- És elmaradnak a remélt eredmények. - Nem vagyok kísérleti nyúl.
Dr. Kinbott és én úgy gondoljuk,
hogy egy közös családi ülés a hétvégén mindenki számára gyümölcsöző volna.
Nem.
Számítottam a reakciójára, de a szülei bizonyára egyetértenek.
Nem mintha Wednesday pártját fognám, de csak hétvégére jöttünk.
Ugyan már!
Mi baj lehetne? Az igazat megvallva én a fejtágítás nagy rajongója vagyok.
Ez nem olyan fejtágítás, mon chéri.
Hát,
az nagy kár.
De a kislányunkért bármit.
TELEPESPARK
Aha.
Azt a barlangot át kell kutatni a lény nyomai után!
Alaposan nézzenek körül, és gyűjtsenek be mindent!
És kérdezzen rá a laborra, megvan-e már az a karom-DNS!
Egy gyerek az intenzíven, csomóan a hullaházban,
és nem akarok még többet.
Rendben.
A rohadt életbe!
Mi a baj?
Utálom, hogy büntetlenül mászkál egy gyilkos a városban.
Ők legalább elkísérik a gyereküket a terápiára.
Ugyan, Tyler, megbeszéltük már!
Nem fogok egy vadidegen előtt a családi életünkben turkálni.
Szerinted én könnyen beszélek magamról?
Van nekem épp elég dolgom, fiam.
Máris megvan az eredmény?
Jó, zárják le a helyszínt, mindjárt ott vagyok!
Apa! Jól vagy? Mi történt?
Ismered Reggie-t, a halottkémet?
Szétloccsantotta a fejét.
Na, ki szeretne kezdeni?
Beszélhetnénk arról, milyen érzés Wednesday elköltözése.
Hát, számomra
elég nehéz, hogy Wednesday nincs otthon.
Nem hittem volna, hogy hiányozni fog a fojtogatás.
Morticia? Gomez?
- Önök hogy bírják? - Számunkra is szenvedés.
Szerencsére ketten is elférünk Fester bátyám kínpadján.
Egy kis nyújtással a legjobbat hozzuk ki egymásból.
Querida mía!
Elég!
A szüleimnek szembe kell nézniük a tényekkel.
Ugyanis hazudtak nekem.
Titkolóztak.
És e gyilkos titkokról beszélnünk kell.
Ki volt Garrett Gates, és miért vádolnak a meggyilkolásával?
Ejtették a vádakat. Az apád ártatlan.
A seriff nincs meggyőződve róla.
Wednesday, elég!
Sem a hely, sem az időpont nem alkalmas.
Pedig ez a tökéletes helyszín.
- Az üléseken… - Doktornő! Ez nem tartozik önre.
Nem fogok egy sok évvel ezelőtti boszorkányüldözésről vitázni.
- De… - Drágám, esetleg…
Nem! Az ülésnek vége!
- Ahogy akarod, anyám. - Wednesday!
Ha nem áruljátok el az igazat, akkor én fogom előásni!
De…
Kösz az édességet.
Az igazából potpourri.
Vidd csak el az egészet!
Hogy képzeled ezt?
Hogy támadhatsz így apádra? Wednesday!
Még hogy én? Ti küldtetek ebbe az iskolába.
Azt hittétek, nem derül ki a titkotok?
Nem tudsz mindent.
- Apád nem bűnös. - Azt majd eldöntöm én.
Potpourrit?
Hogy találtál meg?
Hiányzol a HajnalDal közösségnek.
És nekem is.
A közösség alatt szektát értesz?
Személyiségfejlesztő mozgalom vagyunk,
segítünk az embereknek tudatosan élni.
Már ha vastag a pénztárcájuk.
Nem veszekedni jöttem, Brandy Jane.
A nevem Bianca!
Új név. Új élet.
Ideje hazatérned.
Én ott sohasem voltam otthon.
- Gideon mondta, hogy tiltakozol majd. - Hallani sem bírom a nevét!
Szerinted érdekelné egy szingli anya meg a lánya, ha nem szirének volnánk?
Ne beszélj így a nevelőapádról!
Tényleg hozzámentél.
Szeretné, ha hazajönnél, hogy igazi család legyünk.
Az kizárt. Már megvan a szirénje, aki szolgálja.
Ég veled, anya!
És soha többé nem akarok itt HajnalDal-karkötőt látni!
Sorvad a szirénénekem.
Már alig csatlakoznak hozzánk,
és egyre több a kellemetlen kérdés.
Ez nem kérés volt.
És ha nemet mondok?
Akkor mindenki megtudja, hogy sziréndallal jutottál be a Nevermore-ra.
Végre elérek valamit, erre te tönkretennéd.
Semmit sem értél el, Bianca.
Átvered a nálad magasabb rangúakat, de ők nem a barátaid.
Előbb-utóbb úgyis átlátnak rajtad.
Egy szirén mindig szirén marad.
Még a hétvégén búcsúzz el mindenkitől!
VADVIRÁGMÉZ
Betakarítottam a hármas kaptárt.
Hiányzol a méheknek, Eugene.
És mindenkinek.
Kösz, hogy figyelsz rá.
Van újság?
Ezt nem érdemelte.
Nekem kéne ott feküdnöm.
Miért mentél oda nélkülem?
- Nem akartunk megrémíteni. - Biztos te vagy Wednesday.
Eugene anyukái. Sue és Janet.
Mostanában csak rólad beszélt.
Nagyon örült, hogy beléptél a Zümmögőkbe.
Eugene-nek nehezen ment a nevermore-i beilleszkedés.
Úgy feldobta, hogy végre igazi barátot talált!
Hoztam neki mézet.
Úgy szereti azokat a méheket, mintha a gyerekei volnának.
Az ő kis bolyhos zümmögői.
Helyre fog jönni, ugye?
Mennem kell.
A hullaházban még nem volt példa öngyilkosságra.
- Nem tudják, mi legyen a holttesttel. - Mit tudunk?
A fegyver legális, a nevére regisztrálva. 45-ös Colt.
- Az asztalfiókban tartotta. - A múlt héten beszéltem vele.
Hajókázni készült a feleségével, várta a nyugdíjat.
Örök rejtély, mi jár mások fejében.
Az övében golyó.
Van videónk?
Nincs, fekete rágóval takarták el a kamerát.
Szóltam, hogy nézzék meg, mióta lehet rajta.
Fekete rágógumi.
Mily meglepő…
A búcsúlevél szerint bűntudata volt egy régi ügy miatt.
Eltussolta, a halottkémjelentést meghamisította,
és már évek óta lelkifurdalása van.
Melyik ügy?
Garett Gates.
Garrett Gates? Ugye viccel?
Hallott róla?
Harminc éve várom, hogy lecsukjam a gyilkosát.
Tudja, ki tette?
Csak egy gyanúsított volt.
Mindvégig sejtettem, hogy eltussolták.
És itt a bizonyíték.
GARRETT GATES - SZERETETT FIÚ ÉS TESTVÉR TÚL KORÁN MENT EL
Kopog a szemem.
Te nem vagy éhes, drágám?
Nincs étvágyam, anyám.
Ahogy benned sincs őszinteség.
El kell mondanunk neki.
Sosem hinné el.
Erősnek kell maradnunk.
Reménykedjünk, hogy eltereli a figyelmét valami még morbidabb dolog.
Megvárod, hogy megkérdezzem?
Ajax és én egyelőre nem definiáltuk a kapcsolatunkat.
Nem a fiúkról beszélek.
Átvedlettél már?
Nem.
Hát ez kiábrándító.
Mint én.
Igazán kiábrándító.
Megtudhatnám, miről van szó, seriff?
Mi történik, Ms. Thornhill?
Fogalmam sincs.
Gomez Addams!
Miben segíthetek?
Letartóztatom Garrett Gates meggyilkolásáért.
Jogában áll hallgatni.
Amit mond, felhasználható ön ellen a bíróságon.
Apa?
Joga van ügyvédet fogadni.
Ha nem áll módjában, hivatalból jelölnek ki magának.
Hogy van az anyád, pici tormentám?
Maga alatt. Utálja rajtad a narancsszínűt.
Láttam, hogy ma rózsát vitt egy sírhoz.
A sírkövön „Garrett Gates” neve állt.
Akinek a meggyilkolásáért letartóztattak.
Elmagyaráznád?
Garrett bolondult az anyádért.
A kedvességét érdeklődésnek hitte.
Szép lassan a megszállottjává vált,
és zaklatni kezdte.
- Nem szóltatok a rendőröknek? - Próbáltuk.
De ez egy ősi és dúsgazdag jerichói család.
Senki sem hitt nekünk.
Garrett apja gyűlölte a kitaszítottakat,
és felháborította, hogy anyád megvádolta az egyetlen fiát.
A helyzet a Holló Bálon vált kritikussá.
Anyáddal kimentünk egy kicsit megpihenni.
Addams!
Akkor láttam meg őt.
Betört az iskolába.
Beleőrült az anyád iránt érzett beteg szerelembe.
Belém fúródott gyilkos szándékaitól izzó tekintete.
Menj, tűnj el innen, engem nem bánt!
Garrett, ne!
Garrett, állj!
Lepergett előttem az életem.
Garett fékezhetetlenné vált a féltékenységtől és gyűlölettől.
A kardot látva
csak a túlélésre tudtam gondolni.
Rettenetes baleset volt.
Ha objektíven nézem, a vallomása hihetőnek tűnik,
és megfelelő szintű őszinteséggel adta elő.
Talán apám tényleg az igazat mondja.
Köszönöm, hogy őszinte voltál.
Ugyanakkor ott vannak az árulkodó jelek.
Ahogy a bajszát simogatja.
A megnyugtatónak szánt kacsintása.
Tizenkét éves korom óra orosz rulettezem vele.
Jól ismerem őket.
Sajnálom, hogy nem voltam jobb apa.
Szépen kérlek, mellőzzük az érzelemnyilvánítást!
Tudom, hogy kényelmetlen neked.
Hány apa ad vívótőrt az ötéves lányának?
A megtestesült tökélyt formázták kardcsapásaid.
Vagy tanítja cápákkal úszni?
Ők is olyan hidegvérűnek találtak, mint én.
A csörgőkígyó nyúzására?
Jól elkészítve olyan az íze, mint a csirkének.
Arra célzok, hogy erősnek és függetlennek neveltél.
Hogy elboldoguljak az árulással és előítélettel teli világban.
Neked köszönhetően értem, mennyire fontos,
hogy mindig önmagam maradjak.
Az apai szerepet illetően több mint alkalmas voltál.
Gracias, Wednesday.
Beszélnünk kell.
Hogy a francba jöttél…?
Bernice!
Valaki felhívhatta, hogy fizessen váltságdíjat a cirmos Friciért.
Nem az apám ölte meg Garrett Gatest.
Pedig aláírta a vallomását, és a kardot is azonosította.
Mindkettőt továbbítom az ügyészségnek.
Nem gyanús picit az időzítés?
A halottkém pont akkor öli meg magát egy régi gyilkossági ügy miatt,
amikor az apám, a maga fő gyanúsítottja a városba érkezik.
Én egy bűnöst látok, aki végre megfizet a bűnéért.
Az csak a hab a tortán, hogy én bilincselhettem meg.
Seriff, miért nem látja, hogy valaki ki akarja siklatni a nyomozásomat?
Megtaláltam a szörny barlangját, és a DNS-t is odaadtam.
Letesztelte egyáltalán?
Megdöbbentő lehet, de a világ nem körülötted forog.
Tessék, a DNS-eredmények!
Nincs találat. Zsákutca.
Tényleg azt hiszi, hogy csak véletlen az egész?
Az ölte meg a halottkémet, aki Eugene-t bántotta.
Sajnos szabotálták a hullaházi kamerát, úgyhogy nem tudjuk, mi történt.
Rágóval ragasztották le.
Fekete rágóval.
Annak sem ártana egy DNS-teszt.
Engem akarnak félrevezetni. Elterelés az egész.
Nem, ez maga az igazságszolgáltatás.
Amit Garrett családja érdemel,
még ha ez őket már nem is vigasztalja.
Mi történt velük?
Az anyja felakasztotta magát,
az apját meg a pia vitte el. Még a húga sem úszta meg.
Árva lett, a tengerentúlra küldték, végül megfulladt.
Mindannyian meghaltak.
Apád kezén nemcsak Garrett vére szárad,
hanem az egész családé.
Tessék! Hoztam neked ajándékot.
Nagyon kedves. Nem kellett volna.
Tudom, de gondoltam, amúgy is rosszul indult a hétvége.
Tudnod kell, hogy a legjobbat akarom neked.
NYÁRI TÁBOR
TOPORTYÁN NYÁRI TÁBOR GYÖNYÖRŰ BALKÁNI TÁJON
Mik ezek?
Brosúrák.
Nyári táborok.
Ezek nem hétköznapi nyári táborok.
Hanem olyanok, amik farkassá tesznek.
Nem kell túldramatizálni, Enid.
Vérfarkassá alakító terápiára küldenél?
Lucille kuzinoddal is csodát tett, nem?
Eltöltött két hónapot a Balkánon, és azóta is vonyít a holdra.
Ahogy azt kell.
Nem szeretnél átvedleni, és végre normális lenni, szívem?
Hagyjál!
Nem hoztad a horgászcuccod.
Ne próbálj jó fej lenni!
Nem illik hozzád.
Apa betette a kedvenc csalidat.
Mi lesz most vele?
Vallomást tett, tárgyalás nem lesz.
Az ítélethozatal után állami börtönbe kerül,
ahol beleőrül majd anya hiányába.
Tudtad, hogy az esküvő óta minden éjjelt együtt töltöttek?
Mindig azt hittem engem fognak először lecsukni.
Fogadtunk Lurchcsel.
Rajta! Lássuk, harapnak-e a halak!
Szép fogás.
Hiányozni fog.
Még nincs vége. Ártatlan.
Hát,
ha valaki képes leleplezni az igazi tettest,
az te vagy.
Fel kell tárnod az igazságot, hogy apa kiszabadulhasson.
Viszont tudjuk, hogy anya addig magába fog zuhanni.
Vagyis erősnek kell lennünk.
És ezzel rád célzok.
És most én is kérek egyet.
Egyáltalán hol van anya?
Egyedüllétre vágyott.
Valahol, ahol nem találnak rá.
Szia, anya!
Szia, Wednesday!
Tehát nadragulya lettél.
Nem tartott sokáig.
Elutasítottam őket.
Miért? Mert tag voltam?
Úgysem érek fel hozzád soha.
Minek próbáljam?
Megnyerem a Poe Kupát, amit te négyszer vittél el.
Belépek a vívócsapatba, te a kapitány voltál.
Miért küldesz oda, ahol csak az árnyékodban létezhetek?
Ez nem verseny, Wednesday.
Minden verseny, anyám.
De főként azért nem léptem be, mert ez csak egy közönséges klub.
Egykor sokkal többek voltunk.
A bajtól és a bigottságtól védtük a kitaszítottakat.
Ami azt illeti, a csoportot apád egyik mexikói felmenője alapította.
Az egyik első amerikai telepes.
Goody.
Van róla festmény a Telepesparkban.
Ironikus, hiszen ő ölte meg Joseph Crackstone-t.
A Nadragulya Társaság volt az ő titkos, de halálos válasza az elnyomásra.
Tudom, miért jöttél ide, Wednesday.
Tedd csak fel a kérdést!
Nem apa ölte meg Garrett Gatest, ugye?
Nem.
Mire felértem a lépcsőn,
apád már az életéért harcolt. Rémisztő volt.
Garrett, ne!
Garrett!
Garrett, elég!
Hagyd békén!
Sosem felejtem el, ahogy rám nézett.
Még a szája is habzott.
Mintha egy veszett vadállattal néztem volna szembe.
Jaj, ne!
Csak a sikoly hallatán döbbentem rá, hogy mit tettem.
Apád nagyon…
higgadt és bátor volt.
Tish, azonnal el kell tűnnöd innen!
Menj a szobádba, zárkózz be!
Sosem jártál itt.
Érted?
Morticia?
Ezt tedd vissza az asztalra!
- Menj! - Jó.
Az apád magára vállalta, hogy megóvjon engem.
Rettentő hálás voltam, amikor felmentették, de tudtam,
hogy ez a történet kísérteni fog még minket.
Azt mondtad, hogy habzott Garrett szája, és a tekintete nem emberi volt.
Soha senkit nem láttam így elvakulni a haragtól.
Talán nem harag volt.
Habzó nyál, kitágult pupilla, szellemi zavarodottság.
Mire jellemzőek ezek a tünetek?
De az hogy lehet?
Csak egy módon deríthetjük ki.
Erről eszembe jut, amikor először kaptál sírásó készletet.
Úgy örültél, majdnem mosolyogtál is.
Biztos nem akarsz beszállni?
Nem, köszönöm, nem rontom el az örömödet.
Az igazság pillanata.
Helló, Garrett!
Igazam volt.
Nocsak, itt meg mi folyik?
Úgy látom, ma este a fogdában gyűlik össze az Addams család.
Mindkettőjüket letartóztatom.
Rendezkedjenek be! Holnap letehetik az óvadékot.
Még a törvény sem választhat szét minket.
- Együtt tölthetünk még egy utolsó estét. - Igen.
Nálatok még a sakálok is több önuralomra képesek.
Egyikőtök sem bírná ki a börtönt.
De hála nekem nem is kell.
Tudtam, hogy a kis sittesünk meg tud szökni innen.
Szuvenír a kirándulásunkról. Garrett-től vettem kölcsön.
Nadragulyamérgezésben halt meg.
A lágy szövet konzerválódása és elkékülése bizonyítja.
Vagyis Garrett már haldokolt…
Mielőtt leszúrtad.
Ártatlanul még elragadóbb vagy.
Igen.
Legalább most az egyszer ne egymásra koncentráljatok!
Bizonyítsd be, hogy méltó vagy a nevemre!
Öld meg a kitaszítottakat!
Szökj be, és öntsd bele a puncsos tálba!
Addams!
Wednesday!
Látomásod volt?
Mi történt?
Mit láttál?
Mielőtt Garrett meghalt, széttört a zsebében egy nadragulyás fiola.
Nem csak apát próbálta megölni.
Azzal a méreggel az egész iskolát meg akarta gyilkolni.
TELEPESPARK
Köszönjük, hogy máris fogad minket, polgármester úr.
Na igen, beváltak a burkolt fenyegetések.
Garrett Gates nem szúrt sebbe halt bele.
Az a kék csillogás nadragulyamérgezésre utal.
De maga már tud erről, nem igaz?
Mert amikor maga volt a seriff,
eltussolta ezt az ügyet.
Ansel Gates gyűlölte a kitaszítottakat és a Nevermore-t.
Azt állította, hogy az iskola földjét több mint 200 éve a családjától lopták el.
Garrett azért ment oda, hogy megmérgezze a puncsot,
és mindenkit megöljön a bálon.
Ansel részegen az egészet bevallotta nekem.
Az ő ötlete volt.
Miért utasította dr. Anwart a jelentése meghamisítására?
Hisz tudta az igazat Garrett haláláról.
Nézzék, nekem az volt a dolgom, hogy megvédjem a békét.
Egy bírósági tárgyalással Jericho és a Nevermore hírneve is bemocskolódik.
Szerintem maga csak a saját hírneve miatt aggódott.
Emlékszem, Garrett azzal hencegett, hogy a seriff az apja zsebében van.
Egy évre rá magát polgármesterré választották.
Kétségkívül Ansel Gates támogatásával.
Nem tetszik, amire célozgat.
Nekem az nem tetszik, hogy meggátolhatta volna Garrett halálát,
ha elvégzi a dolgát,
amikor panaszt tettem, mert zaklatott.
De nem.
A magához hasonló férfiak nem is sejtik,
milyen az, ha nem hisznek nekik.
Mit akarnak?
Ejtsenek minden vádat!
Azonnal engedjék ki az apámat,
a seriff hivatala pedig kérjen elnézést!
Megegyeztünk?
Nagyon hatásos voltál odabent.
JERICHO VÁROSHÁZA
Mikor kezdtél látomásokat látni?
Néhány hónapja.
Mielőtt idejöttem volna.
Sajnálom, hogy nem mondtad el.
Tudom, mostanában nehézségekkel járt,
hogy kikerüljük az anya-lánya kapcsolatunk alattomos zátonyait.
De rám mindig számíthatsz, Wednesday.
Mindig.
Ha megérintek valakit vagy valamit,
néha erőszakos képeket látok a múltból vagy a jövőből.
Nem tudom irányítani.
Az okkult képességeinket a személyiségünk határozza meg.
A világlátásomból következik, hogy nekem pozitívak a látomásaim.
Vagyis galamb vagyok.
És ha valaki olyan, mint én?
És sötétebben látja a világot?
Te holló vagy.
Neked élénkebbek és erőteljesebbek a látomásaid.
De megfelelő képzés nélkül őrületet is okozhatnak.
Segítenék, ha tudnék, Wednesday,
de ilyesmire nem az élők tanítanak.
Amikor készen állunk, megkeres minket egy ősünk a túlvilágról.
Goody így tett.
Már láttam őt.
Légy óvatos, Wednesday!
Goody nagy erejű boszorkány volt,
de elvakította a bosszú, és végül nem tudta megmenteni önmagát.
Elnézést mindenért.
Nem vagyok én haragtartó,
csak vérszomjas.
Nos, a lánya és a fiam kapcsolata…
szoros.
Szánom a fiúkat, akik a lányom bűvkörébe esnek,
de ő biztos jó ember.
Különben a lányom nem viselné el.
Az anyjának köszönheti.
Apa!
Úgy hiányoztál, apa!
Drágám!
Szerelmem!
Ne dörgölőzzetek!
Tehát akkor eldöntöttük. Hat hét az Ordas Táborban.
- Ki kell választanod, hogy… - Nem kell.
Mert nem megyek.
Sem ezen a nyáron, sem máskor.
Akkor vedlek át, amikor én érzem úgy, hogy itt az ideje,
nem pedig te.
Remélem, hogy egyszer majd elfogadsz annak, aki vagyok.
Büszke vagyok rád, kicsim.
Légy önmagad!
Visszamegyek és segítek, egy feltétellel.
Várd ki a tanév végét!
- Honnan tudjam, hogy nem szöksz el újra? - Túl sok a veszítenivalónk.
Utána viszont te és a HajnalDal is eltűntök az életemből.
Örökre.
Ne vidd túlzásba!
Hát, legalább nem mondhatjuk, hogy nem volt izgalmas a hétvége.
Te amúgy sem volnál képes ölni.
Bár fáj ezt hallani,
de köszönöm, pici halálcsapdám!
Ahogy átlapoztam ezt az évkönyvet,
eszembe jutott, milyen csodásan éreztem itt magam.
De az én voltam.
Csak én.
Te pedig a saját utadat járod.
Nem örülnék, ha elhidegülnénk egymástól.
Ha bármire szükséged volna,
tényleg bármire,
a kristálygömbön mindig elérsz.
Köszönöm, anyám.
Tudtam.
Igenis láttam Rowant meghalni aznap.
Tessék?
Maga jelent meg másnap Rowan képében.
Azon a tehetségkutatón anyámmal maga nemcsak eljátszotta Judy Garlandet,
hanem át is változott.
Maga alakváltó.
Bámulatos elmélet.
Vajon a seriff mit szól majd hozzá?
Egy léleknek sem szól, kisasszony.
De ha megtenné is, mindegy lenne.
Rowan apja már tudja, mi történt,
és egyetért velem abban, hogy hagyjuk ki a hatóságokat.
Miért ment bele ebbe?
Mert Rowannek elment a józan esze.
Megőrjítették a telekinetikus képességei, és kétszer is meg akarta ölni önt.
A tragikus halála révén úgy orvosolhattuk a helyzetet,
hogy sem az iskolára, sem Rowanre nem vetült rossz fény.
Maga olyan, mint Walker.
Holttestekkel leplezi mocskos titkait.
Azt tettem, amit kellett, hogy az iskola neve tiszta maradjon,
és megóvjam a diákokat.
Ezt Eugene-nek mondja!
Talán őt is megóvta?
Mi az ördög?
TŰZESŐ FOG HULLANI
A feliratot fordította: Marik Gábor